Жумабаев Стахан
Жумабаев Стахан (20. 9. 1938-ж. туулган, Кызыл-Ой кыштагы) - жол инженери, чарбалык жана мамлекеттик кызматкер.
 
 Фрунзедеги автомобиль жол техникумун (1962), политехникалык институтун (1974) бүтүргөн.
 Эмгек жолун 1956-59-жылдары Кызыл-Ойдогу «Дружба» колхозунда койчу болуп баштаган.
 Сосновка кыштагындагы ДЭУ-9 мекемесине караштуу Суусамыр участкасында жол мастер, участканын начальниги, башкы инженер.
1974-79-жылдары Суусамырда жаңы ДУЭ-29 уюштурулуп, ага жетекчи болгон.
 1979-84-жылдары Бишкек - Аэропорт жолун тейлеген ДЭУ-1 жетекчиси.
1984-90-жылдары Чүй облусу боюнча ПЛУАД-1 башкармалыгынын жетекчиси.
1990-92-жылдары Мамлекеттик өндүрүштүк бирикмеде (ГПО) орун басар болуп иштеген.
 1992-94-жылдары жаңы уюштурулган Суусамыр районуна аким болуп дайындалган.
 Район жоюлганда Чүй облусуна караштуу ДЭУ-29 жол мекемесин жетектеген.
 Ал Суусамырда алгачкылардан болуп 1996-ж. Дыйкан чарбасын уюштуруп ушул мезгилге чейин жетектеп келүүдө.
 Ардак грамоталар менен сыйланган.
 Ко-жотай уруусунан.

Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Суусамыр району
Инсандар